GiliGold/VAD_KnessetCorpus huggingface dataset:
גבי נבון: לאחר מכן, לקראת רבעון ראשון שנה הבאה, זו כבר הפעלה של כמה עשרות קווים.
גבי נבון: שנה אחרי זה, כל פעם נציע חידוש עד מאה שלושים אוטובוסים, זה הולך כמעט בכל הארץ להיות מרושת באוטובוסים בן עירוניים.
יעל רון בן משה: גברתי, התייחסות אחרונה.
אסתר קרמר: אם עושים שאחראית על כל המוניות הנגישות, אני חושבת שזה רעיון טוב.
אסתר קרמר: צריך שאדם עם מוגבלות יהיה חלק מזה.
יעל רון בן משה: אני אתייחס לזה.
אסתר קרמר: כי יש כלל, לא עלינו, בלעדינו.
יעל רון בן משה: בר אור, רצית משהו לסיום?
יהודה בר אור: אני אשאיר לך פה את התכנית שהכנתי אותה ב-2012 יהיה לך מה לקרוא, אני מקווה ותביני שכל מה שאת מדברת כרגע זה היה ולא בוצע כלום.
יהודה בר אור: משרד התחבורה לא יודע לפקח על זה ולא יכול לפקח על זה.
יהודה בר אור: יש לי איתם ידידות של שנים רבות, יש דברים שהם בסדר ויש דברים שהם פחות בסדר.
יהודה בר אור: מה שהם כאן מבטיחים הם לא יכלו לקיים את זה אז ולא יכלו לקיים את זה היום.
יהודה בר אור: הם לא יכולים להוסיף מספר אחד, מספר זה לא דבר שבאים לנהל אותו איך שהם רוצים.
יהודה בר אור: אנחנו קנינו את זה בשכר מלא ולא נתנו לנו את זה במתנה, שילמנו כסף על מנת להסיע נוסעים בשכר.
יהודה בר אור: עשרים וארבע אלף שבע מאות נהגי מוניות משלמים שכר בשבילי, והמדינה קנתה אותם בשבע וחצי מיליארד שקל, שהמדינה תשלם לנו.
יעל רון בן משה: בסדר גמור תודה רבה.
יעל רון בן משה: חבר הכנסת מקלב, דברים לסיום?
אורי מקלב: אנחנו גם הגשנו הצעת חוק לעשות רפורמה בביטוח לאומי, שלא יהיה חייבים להחזיק רכב, על מנת לקבל קצבת ניידות.
אורי מקלב: היום על מנת לקבל קצבת ניידות, את צריכה להחזיק רכב.
אורי מקלב: מה המוטיבציה?
יעל רון בן משה: טוב, נושא הקצבאות זה נושא גדול.
אורי מקלב: מה זה אומר, שאנחנו צריכים להבין שברגע שקצבת ניידות לא תהיה תלוי באחזקת רכב, אנשים מחזיקים את הרכב מפני שהם מקבלים קצבת ניידות.
אורי מקלב: אנחנו צריכים להעלות על רכב תחבורה ציבורית והניידות שיש להם, יש להם עלויות, וגם מי שאין לו רכב יש לו עלות של ניידת.
אורי מקלב: אז, אנחנו נראה גם הגברה של ביקוש לתחבורה הציבורית, אנחנו צריכים להיערך לזה.
אורי מקלב: בוודאי שכמה שיותר השתמשו זה יהיה יותר כדאית כלכלית, תהיה יותר גישה וחלק מהדברים האלה.
אורי מקלב: אני חושב שאנחנו לקראת, ולכן צריך מכל הצדדים לסדר את זה.
עינב ניסים ברנס: משפט אחד, שתי ההצעות של גבי נבון מעולות, של שניכם, אני מקווה שתיישמו אחת מהן, הן גם יאפשרו בקרה ואכיפה.
יעל רון בן משה: מה שמעולה זה שלהם, מה שפחות טוב זה של משרד התחבורה.
עינב ניסים ברנס: לא משנה, הן הצעות מעולות.
עינב ניסים ברנס: אני מקווה שתצליחו, הצעות מעולות.
יעל רון בן משה: הבנתי את החלוקה.
יעל רון בן משה: אני מסכמת, ברשותכם.
יעל רון בן משה: קודם כל, נציין את זה שבאמת הנושא של מוניות הוא פרק צר, יחסית, בעולם התחבורה, הדיון הרחב והחשוב צריך להיות על הנגשה של תחבורה ציבורית בכלל בדגש על אוטובוסים, רכבות, גם במקטע העירוני, גם במקטע הבין עירוני, גם בלהתייחס לתחנות.
גבי נבון: סליחה שאני קוטע אותך, תשעים מיליון שקל עכשיו קיבלנו לכיסא נגישות.
יעל רון בן משה: זה נשמע לי כמו סכום יפה, אבל כשאומרים תשעים מיליון שקל זה מתוך מה?
גבי נבון: לרשויות מקומיות להנגשת תחנות.
יעל רון בן משה: יפה מאוד נראה לי, אין לי מושג.
יעל רון בן משה: אני לא יודעת כמה עולה להנגיש תחנה, יכול להיות שזה נגמר פה בירושלים ולנהרייה זה לא יגיע.
אורי מקלב: יובל וגנר עושה את זה דרך הווטסאפ וממליץ לעשות איזה שהוא שולחן עגול עם כל בעלי --- כדי למצוא את הפתרון.
אורי מקלב: הוא יביא איזו הצעה טובה, שולחן עגול זה תמיד טוב.
יעל רון בן משה: אז, בכל אופן, טוב שהדיון הזה מעלה למודעות של כולנו, גם בבית הזה, את הנושא של הנגשת תחבורה ציבורית בכלל.
יעל רון בן משה: תודה לחברי הכנסת שיזמו את הדיון המהיר הזה, ותודה מיוחדת לחבר הכנסת מקלב שבאמת נמצא פה, מלווה וחוקר וליועץ שלו שאיתנו.
יעל רון בן משה: לעניין התייחסות משרד התחבורה, שזה בעצם הגורם הכי משמעותי פה, על מנת לבצע את השינוי.
יעל רון בן משה: אז, ראשית, אדון אסי, עניין הבדיקות מול התאגידים שזכו בעבר, אני מבקשת לסיים את הבדיקה, האם הם עדיין פועלים.
יעל רון בן משה: יפה שנעשתה פה בדיקה מדגמית, אני חושבת שאפשר להגדיר שבתוך תשעים ימים, שלושה חודשים תסיימו את הבדיקה מי עובד ומי לא ותפעלו בהתאם, וכמובן להנגיש את המידע לציבור באתר המשרד.
יעל רון בן משה: בהזדמנות זו, נגיד שבאתר משרד התחבורה יש לו לא מעט פניות על זה ואני חושבת שאנחנו צריכים לקיים על זה דיון.
יעל רון בן משה: אתר שהציבור, בשונה אולי ממשרדים אחרים, מאוד מחפש בו מידע על תחבורה בכלל ועל תחבורה ציבורית בפרט, והמידע חייב להיות מונגש לציבור.
יעל רון בן משה: אני מקבלת את הערה שהייתה כאן לבחון מול התאגידים ולבקש מהם להגיש מידע לגבי הזכייה במכרזי ההסעות של החינוך המיוחד ברשויות המקומיות, מי שזכה במכרז כזה יצטרך להוכיח איך הוא גם משמש כמונית וגם כזוכה במכרזי רשויות מקומיות.
יעל רון בן משה: הפתרון לגבי החברה המנהלת, על פניו, בלי להתעמק בתכנים, נשמע כמו פתרון נכון, אבל כפי שנאמר כאן והוצג גם בחדר הזה וגם בזום.
יעל רון בן משה: על מנת שזה יהיה פתרון מיטבי חייבים לשתף נציגי ציבור בצוות החושב, המקים, המלווה, המנהל.
יעל רון בן משה: אני שמה דגש על שתי אוכלוסיות, אחת אלו אנשים עם מוגבלויות, תבחרו אתם מי הארגונים שתרצו לעבוד איתם, והאוכלוסייה השנייה נציגי נהגי המוניות.
יעל רון בן משה: לא יכול להיות שתלכו למהלך כזה גדול בלי שקולם של נהגי המוניות יישמע בצורה סדורה.
יעל רון בן משה: בנוסף, שגם הפתרונות שיבואו בסופו של דבר יהיו ישימים.
יעל רון בן משה: אני מניחה שאם ההמלצות שהביא אדון בר אור לפני עשר שנים לשולחן, היו לפחות בחלקן נשקלות ומיושמות, אז היום אולי היינו במצב אחר.
יעל רון בן משה: אז, יש לנו הזדמנות לתיקון, את הנעשה אין להשיב, אבל בצופה פני העתיד בבקשה כן לשתף גם את נציג נהגי המוניות.
יעל רון בן משה: תודה לכל המשתתפים.
יעל רון בן משה: שלום לכולם, הדיון היום הוא דיון השלמה, בדיון שקיימנו לפני כחודש ב-14 בפברואר, הייתה לנו תקלה טכנית ולכן לא הצלחנו לשמוע את כל המוזמנים ומפאת חשיבות הנושא וכבודם של המוזמנים, היה חשוב שנקיים את הדיון הזה כמה שיותר מהר.
יעל רון בן משה: אני שמחה שלמרות השבוע המאוד עמוס בכנסת ובמליאה, אנחנו מצליחים לקיים את הדיון הזה, דיוני הבוקר בוועדות לצערנו בוטלו, אבל טוב שאנחנו מצליחים לקיים את הדיון הזה ולאחר מכן נחזור למליאה, בהמשך ההצבעות על החקיקה.
יעל רון בן משה: אז אני כן כדי רגע להחזיר את כולם לנושא הדיון, בעצם אנחנו קיבלנו פניות בוועדה לפניות הציבור, בנושא הגבלת שידורי ספורט לשידורי טלוויזיה ולווין בלבד, מה שבעצם מאלץ את הצופים, המנויים, הלקוחות, לצפות בשידורי הספורט רק מהבית, ממכשיר הטלוויזיה וזה בעצם יוצר איזושהי הדרה של אוכלוסיות שלא נמצאות בבית באופן קבוע, כמו חיילים וחיילות, כמו בני ובנות שירות לאומי, כמו עובדים שעובדים במשמרות ויכולים במסגרת העבודה שלהם לצפות בשידורי טלוויזיה, אבל לא במשחקי ספורט, למרות שהם רכשו את התוכן בתשלום ולמרות שהם לקוחות, אנחנו יודעים שבעולם יש כמה מודלים של ההנגשה של שידורי הספורט, גם למכשירים ניידים ואנחנו בעצם רוצים להבין מה המצב בישראל.
יעל רון בן משה: נושא נוסף שעלה תוך כדי הבחינה של הנושא יחד עם צוות הוועדה לפניות הציבור, זה הנושא של שידורי ספורט של ספורט נשי והנה זה מתחבר לנו היום גם ליום האישה הבינלאומי ואנחנו גם מייד בתום הדיון הזה, נקיים דיון שעוסק בספורט נשים ואולי איזשהם תיקונים שצריכים לעשות, כך שגם ספורט הנשים יקבל את המשאבים, בעיקר סביב מתקני ספורט, אבל גם בדיון על השידורים של הספורט, שמענו מנציגי ציבור, גם מצופים וגם מארגוני ספורט, שספורט הנשים נדחק, גם מבחינת שעות השידור, גם מבחינת איכות השידור ובכלל בנושא זמן המסך, עלתה כאן איזושהי שאלה בדיון הקודם, האם אנחנו עונים על צורך של הציבור, או מייצרים צורך, האם הציבור רוצה לראות רק כדורגל גברי, או שלנו כמדינה, כמחוקקים, כמשרדי ממשלה שיש פה סביב השולחן, יש גם יכולת לייצר את הצורך, אנחנו יודעים שלא בכל העולם הספורט הנצפה ביותר הוא ספורט כדורגל גברי וזה מאוד מאוד תלוי באיך המדינה מנהלת את משאביה ואת המדיניות שלה, אז אני חוזרת לסבב הדוברים כפי שהתכוונתי לקיים בדיון הקודם ואנחנו נשלים את ההתייחסויות.
יעל רון בן משה: בבקשה, נציג מועצת הכבלים והלווין, בבקשה, תציג שם ותפקיד.
צחי הלוי לוין: צחי הלוי לוין, מאגף הפיקוח והבקרה של המועצה ואחראי על תחום שידורי הספורט במועצה.
צחי הלוי לוין: צוהריים טובים, המועצה שהיא כידוע מועצה ציבורית רואה חשיבות מאוד גדולה, גם בחשיפה של ספורט בכלל, גם בחשיפה של ספורט נשים, גם של סוגי ספורט אחרים, דוגמא המועצה מחייבת שידור של ספורט נכים, קצת זה עונה במידה מסוימת לשאלתך, האם אנחנו יוצרים חשיבות, או האם אנחנו רק עונים על חשיבות, אז המועצה בהתנהלות שלה, אני חושב שענתה על זה שאנחנו גם, אבל בהחלט גם יוצרים חשיבות ומתוקף היותה מועצה ציבורית, אז היא בהחלט רוצה לענות על הצרכים והרצונות של הציבור בכלים שיש לה, תוך איזונים נדרשים שאנחנו מכירים של התנהלות השוק ובמה שצריך.
צחי הלוי לוין: לשאלת השידורים במובייל, זאת שאלה חשובה שנתקלנו בה ופנו אלינו, לא לצערי, אבל במידה מסוימת התשובה כאן היא קצרה וכידוע אין לנו סמכות על שידורים באינטרנט ומרגע שאנחנו חיים עם סל הסמכויות שלנו ולנו אין סמכות לשידורים באינטרנט, אז יש לנו פחות אפשרויות לפעול בנקודה הזאת.
יעל רון בן משה: מה בכל זאת, איזה אפשריות יש?
יעל רון בן משה: או אין בכלל?
צחי הלוי לוין: מרגע שאנחנו לא יכולים לפעול באינטרנט, אז דברים שהם חיים על האינטרנט, בין היתר זה נכון גם לסלקום ופרטנר שהם לא תחת הרגולציה שלנו, אנחנו רגולטורים של 'הוט' ו'יס' ושל מי שמשדר דרכם, אם מישהו בוחר לשדר בדרך אחרת, זה נכון גם לנטפליקס, גם לחברות שמניתי וגם ליוטיוב, שבמקומות רבים בעולם היום יש עליהם רגולציה מסוימת, במצב הנוכחי אנחנו לא הרגולטור של הגופים ושל דרכי השידור האלו.
צחי הלוי לוין: אנחנו בהחלט נשמח, אנחנו חושבים שזה נכון שנהיה, אבל זה לא המצב כרגע וזה לא בסל הסמכויות שלנו שהם לא קיימות בגדול.
יעל רון בן משה: המכרז לשידורים בין מנהלת הליגה לגופים שמשדרים בסוף, מי מפקח על המכרז הזה?
צחי הלוי לוין: למיטב ידיעתי זה מכרז בין שני גופים - -
יעל רון בן משה: עסקיים.
צחי הלוי לוין: כן, אני כן יכול לומר שבמקרים רבים זה גם בהמשך לטענות שעלו במכתב של נדמה לי של העמותה לסיקור שוויוני, שבמקרים רבים בעל זכויות מכניס תנאים כאלה ואחרים, איכות שידור, איך ישודר, כמה ישודר לערוצים ואז זה כבר כמו כל חוזה בין שני גופים, צריכים לעמוד בחוזה, אנחנו בכלל לא צד בעניין.
יעל רון בן משה: אוקי, מה בעצם הסמכות של המועצה?
צחי הלוי לוין: המועצה יש לה סמכות לקבוע הוראות רגולטוריות ל- HOT ול- YES, בשידורים של HOT ושל YES, בתחום שידורי הספורט זה נכון דוגמא לדברים שהמועצה קבעה שידור של כדורגל ישראלי, של כדורסל ישראלי, של כדורסל נשים, יש חובה לשדר משחק בכל מחזור בשידורי נשים של ליגת הכדורסל לנשים.
יעל רון בן משה: מי קובע את המינון הזה?
צחי הלוי לוין: הדברים נקבעים, התהליך הוא שימוע בדרך כלל, שמגיבים כל מי שרוצה ואז המועצה שמורכבת הן מנציגי ציבור והן מנציגי משרדים, נציגי הממשלה, קובעת, מחליטה איך לאזן בן הצרכים לבין הרצונות לבין התגובות בשימועים, למשהו שהוא מצד אחד נכון לציבור ומצד שני יכול לחיות בעולם הכלכלי, שבסוף אנחנו כולנו חיים בו, עלויות וזה שהמחירים והמחיר זכויות שידור שמגיעים היום לכ-300 מיליון שקלים בשנה, יהיו באיזה שהיא צורה שאפשר יהיה לכסות אותם.
יעל רון בן משה: אוקי, אז בעניין השידורים במובייל, אני לרגע שמה את זה בצד אנחנו עוד נחזור לזה אבל לעניין מינון שידורי הספורט ואיך קובעים, אני כן מבקשת שתרחיב על הנושא הזה.
צחי הלוי לוין: טוב, המועצה לפני 13 שנה, בשנת 2009 קבעה שני מסמכי מדיניות מרכזיים, שהם מהווים בעצם את הבסיס לחובת שידורי הספורט שיש היום, החובה הזאת מורכבת מצד אחד מחובות שידור, שכוללות בין היתר את הדברים שאמרתי, זה כולל גם ספורט נכים שציינתי קודם, זה כולל גם ענפי ספורט שהם לא אולימפיים, שזה יכול להיות סקווש ופטאנק וריקודים סלוניים וכל הדברים האלה מתוך, יש כמויות שידור שהחברות מחויבות בשידור שלהם, לצד הנחיות המחייבות, יש רשימה של אירועים שככול שהם משודרים, זה מה שאנחנו קוראים ה'ליסטד', רשימת האירועים המוכרזים, ככול שהם משודרים, אז יש חובה לשדר אותם בערוצים פתוחים, אני אדגיש מה זה פתוחים, פתוחים זה תחת הרגולציה שלנו, כלומר ב- HOT וב- YES, כלומר ערוץ שהוא משדר בחבילות הבסיס של החברות האלה, הוא נחשב ערוץ פתוח ומשחקי נבחרת ישראל, לדוגמא בכדורגל צריכים להיות משודרים, ככול שמשודרים רק בערוץ בסיס, שמגיע לכל המנויים של HOT ושל YES, אז אלה 'שתי הרגלים' שאנחנו חיים עליהם, השינוי של עניין ספורט נשים, בשימוע שאנחנו הוצאנו, בגלל שעוד פעם המועצה רואה בזה חשיבות ואנחנו רואים צורך בשוויון וביצירה של החשיפה הציבורית, אז בשימוע הוציאה, או הוסיפה ספורט נשים חובה, אני אגיד את זה אחרת, איסור על שידור מפעלים מסוימים בספורט נשים בערוצים בתשלום, כלומר ככול שמשודרים, חובה שישודרו פתוח.
יעל רון בן משה: לתפיסתך המקצועית, הצלחתם לייצר שוויון, גם בשידור ספורט נשים וגם ספורט נכים?
יעל רון בן משה: שזה גם משהו שדנו עליו בדיון הקודם וכמובן אם יש נתונים על הדבר הזה?
יעל רון בן משה: כי אתה מבסס את עמדתך המקצועית על נתונים.
צחי הלוי לוין: בסדר גמור, השאלה גם איפה אנחנו רוצים שיהיה השוויון, כרגע שמנו את הדגש על הספורט הישראלי, גם בשימוע, שמנו את הדגש על הספורט הישראלי, זה נכון שליגת האלופות לנשים לא נכללת ברשימה, אבל ליגת אלופות לגברים כן נכללת ברשימה, אבל אנחנו כן עובדים, זה במובן מסוים 'צעד- צעד', כן, לשפר את המצב, כן רואים בזה חשיבות, כן אנחנו לא חושבים שאפשר להפוך את כל השוק בסערה ולשנות את הכול, אני כן יכול לומר לשאלת האיזון, האיזון לא היה קיים במידה מסוימת ועכשיו הוא התאזן בזה שבאותו שימוע יורדים חלק מהמפעלים, מציעים להוריד חלק מהמפעלים של ספורט הגברים והכניסו ספורט נשים, כלומר זה כן יוצר מצב יותר מאוזן מזה שהיה קודם.
יעל רון בן משה: אוקי, בסדר גמור, תודה רבה, התייחסות נוספת שלך?
יעל רון בן משה: משהו נוסף שאתה רוצה, בשלב זה לא.
יעל רון בן משה: נמצא איתנו בזום עורך דין עמיתי קידר מהמועצה הישראלית לצרכנות, בבקשה.
עמיתי קידר: שלום רב, קודם כל אני ממש מודה לך על עצם קיום הדיון הזה, הנושא חשוב, אנחנו חושבים שיש כאן עוול צרכני מתמשך, אנחנו המועצה שלחנו מכתב לשר התקשורת באוגוסט האחרון, עם תחילת עונת המשחקים ובו דרישה שיפעיל את סמכותו ויורה ל'צרלטון' לאפשר לצרכנים לצפות במשחקים בכל הפלטפורמות, בדגש על הסלולר כמובן, אבל יותר מחצי שנה שלחנו עוד מכתב, לא שמענו ממנו דבר, הוא גם לא טרח אפילו לבוא לישיבה השנייה, זה רק מראה כמה אכפת לו מהנושא.
עמיתי קידר: עכשיו אני רוצה לשים גם זרקור על משהו של'צרלטון' יש אפליקציה ספורט 1 אינטרנשיונל, כלומר כל אזרח ישראלי שנמצא בחו"ל יכול לצפות במשחקים, אז יש כאן אפליה של הצרכנים שנמצאים בישראל, נניח אוהד בית"ר ירושלים שגר באמסטרדם, הוא יכול לראות את המשחקים באין מפריע עם הסמרטפון, אוהד בית"ר שגר בקטמון, אם הוא חייל צה"ל שמשרת בבסיס, סטודנט, או עובד משמרות, הוא לא יכול לצפות, עכשיו, יש את התשתית לכך, לראיה ניתנו הזכויות לסלולר כבר ב-2015 והם לא הופעלו, הם כן הופעלו ביורו 20.
עמיתי קידר: אז זכויות הסלולר ניקנו כבר ב-2015 הם לא הופעלו, הם כן הופעלו ביורו 20, שנניח כמו בקיץ האחרון, כלומר בתחרות בין כלל עולמי שלא משודרת בכלל בישראל, עכשיו הצרכנים בכל המדינות, נגיד ניקח את גרמניה, אנגליה, צרפת, יכולים לראות בבית שלהם, בכל פלטפורמה, בפאב, אני לא יודע איפה, יכולים לראות את המשחק בסמרטפון בכל דבר, פה אי אפשר לראות את זה, זה משהו שאנחנו כבר מאוגוסט האחרון מנסים להשיג את שר התקשורת, לא אכפת לו ואני עקבתי בדיון הראשון שהיה בעיה טכנית ולא יכולנו לדבר, יש איזה תחושה שהרגולטור "זורק" ולא רוצה להתערב ולא נעים לו, גם עכשיו שמענו את הנציג המכובד מקודם, שמענו את נציג משרד התקשורת בכנס הראשון, אם הם הרגולטור אז מי אחראי לזה?
עמיתי קידר: חייב להיות מישהו שאחראי ויסדר את הנושא הזה, הזכויות קיימות, הם ניקנו כבר ופשוט צריך להפעיל אותם.
יעל רון בן משה: בסדר גמור, תודה רבה עורך דין קידר, אני מבקשת שנעבור לנציג המועצה להגנת הצרכן, אם יש בזום, אם אין איתנו, או לא מאתרים, אז בבקשה היועצת המשפטית של ערוץ הספורט, מיטל נעים כוכב.
מיטל נעים כוכב: היי, אני לא ביקשתי זכות דיבור, אני צופה בוועדה בכל מקרה, אם ארצה להוסיף.
יעל רון בן משה: אוקי, אז מי שמעוניין להתייחס בבקשה תירשמו בצ'ט מול המפעיל זום שלנו כאן.
יעל רון בן משה: נציג משרד התרבות והספורט, אתה רוצה להתייחס בשלב זה?
גלעד שץ: נראה לי עדיף שמשרד התקשורת יתייחסו קודם ואז אני אוסיף.
ענבל אבנון: אהלן, נעים מאוד, אני ענבל, אני יועצת שר התקשורת, קודם כל האמירה שלשר התקשורת לא אכפת היא לא נכונה, אנחנו משרד התקשורת מרכז מאמץ מאוד מאוד מאוד גדול בימים אלו וכבר תקופה ארוכה לטובת רפורמה בכל שוק השידורים ובפרט בשידורי הספורט, אלו דברים מאוד סבוכים, גלעד שפה שותף לדיונים של הצוות הבין-משרדי, מכיר את הדילמות, את הפער בין הרגולציה הארכאית, לרצון לשמור על ההיבט החברתי, את הפער בסמכויות, כלומר כמו למשל מול החברות כמו 'צרלטון' וכן הלאה.
ענבל אבנון: אני כן יכולה להגיד שהשר, הכיוון של השר הוא, גם במסקנות 'וועדת פולקמן' נאמר שהוא אימץ לגבי הנגשת שידורים של ספורט נשים למשל וספורט פראלימפי, אנחנו עושים מאמצים כדי לראות איך אפשר להנגיש את זה באמת וכשאני אומרת באמת זאת אומרת, לא למנויי HOT ו-YES כאילו שהם אלו הם ערוצי חינם, זה גם ערוצים שהציבור משלם עליהם וכאמור גם אנחנו בוחנים את נושאי השידור באינטרנט ורוצים לראות איך אנחנו יכולים להתגבר, גם מה הפערים הטכניים שמונעים את זה ומה הפערים הרגולטורים, אם קיימים, שמונעים את זה.
יעל רון בן משה: גלעד, בבקשה, שם ותפקיד.
גלעד שץ: גלעד שץ, יועץ שר התרבות והספורט, אז כמו שענבל התחילה ואמרה, אז קודם כל חשוב להגיד שהשרים נפגשו בעניין של שידורי ספורט, בפגישה שהתקיימה בסוף ינואר וממש דיברו על כל ההשלכות האפשריות, הבנו שזה נושא מאוד מאוד סבוך, מה שתיאר נציג מועצת הכבלים והלווין, בעצם מדובר בסמכויות וברגולציה שקיימת היום וכמו שענבל אמרה, יש כוונה של משרד התקשורת ליישם חלק מהמלצות 'ועדת פולקמן' ומדובר בשינויים גדולים מאוד שהולכים לקרות ברגולציה של שוק השידורים באופן כללי ולכן אנחנו ושני השרים החליטו שצריך להתמקד וצריך להבין לעומק את כל ההשלכות שיהיו על שידורי ספורט, למרות שברור שהרגולטור הקיים כרגע זה המועצה והמשרד שאחראי על הרגולטור זה משרד התקשורת ולא אנחנו, אנחנו מבינים שיש פה השלכות רוחב אמיתיות גדולות על הספורט הישראלי יש ערכים שמאוד חשובים לנו כמשרד לקדם, מאוד חשוב לנו ששידורים מסוימים ימשיכו להיות משודרים ואולי שענפים מסוימים שלא מקבלים היום ביטוי אפילו, יקבלו יותר ביטוי והשאלה שהיא שאלה סבוכה מאוד, היא איך נכון לעשות את זה, גם אל מול הסמכויות והיעדר הסמכויות שיש היום וגם בעולם שאחרי הרפורמה הזאת, אז אני שמח להגיד שמאז קיום הוועדה, מאז קיום הפגישה בין השרים ומאז קיום הוועדה, כבר הוקם הצוות הבין-משרדי, היו שתי פגישות בנושא של הצוותים המקצועיים, נשאלו שאלות על ידינו את משרד התקשורת והם מביאים, עושים עבודת מטה ואוספים נתונים.
גלעד שץ: היום יש את שתי הרשימות האלה, את המפרט ואת האירועים המוכרזים, שהם בעצם שתי מעגלי הסדרה, של אירועי ספורט ושידורי ספורט שקיימים היום, אנחנו לוקחים את כל האירועים שקיימים היום, כל מעגלי ההסדרה האלה ובוחנים מחדש מה לדעתנו, מה רמת החשיבות של כל אירוע ואירוע כדי להתאים את זה להסדרה שתהיה קיימת בעולם שאחרי הרפורמה, זה אירוע מאוד מורכב, מאוד מסובך ואני שמח להגיד שהצוות הבין-משרדי עובד ועובד באינטנסיביות.
יעל רון בן משה: יופי, תודה רבה גלעד על ההתייחסות.
יעל רון בן משה: בזום בבקשה, מוטי ברונשטיין, מנהל הליגות לכדורגל.
מוטי ברונשטיין: שלום, אני עדיין לא מנהל הליגות לכדורגל, אני ממנהלת הליגות לכדורגל, ביקשתי אחרון, אבל אני בכל זאת אגיד את הדעה שלי הקצרה עכשיו, בסוף החשיפה של השידורים היא אינטרס שלנו כגוף פרטי, שבא לקדם ולשווק ולהגדיל את קהל הצופים, זה אינטרס חד משמעי שלנו להגדיל את החשיפה, מצד שני יש לנו פה גם התקשרות מסחרית עם גוף שמממן את הכדורגל בישראל, המדינה 'משכה את ידיה' ממימון הכדורגל בישראל והשאירה אותנו לגייס את אותם כנסים שבסוף מזינים את הכדורגל ואת הפעילות ואת עצמנו.
מוטי ברונשטיין: עכשיו פה צריך לקבל החלטה שהיא עקרונית, החלטה שהיא ערכית, אם הכדורגל הוא מאוד חשוב זה הכרחי שכולם יראו אותו, זה מצוין, המדינה מוזמנת להכניס יד לכיס ולהגיע לחברות מסחריות ולתמוך בהם, אבל אם המדינה משאירה אותנו לבד, אי אפשר גם לבוא ולהתערב בהסכמות מסחריות שלנו, שבסוף הם מה שמניע אותנו, החלטות למשל חקיקה שמונעת מהתאגיד לרכוש את זכויות השידור, בעבר התאגיד היה רוכש את זכויות השידור, יצאה חקיקה שהגבילה אותו וכהינה וכהנה, האם יש חשיבות וזה חשוב ולנו זה גם חשוב, אבל יש פה מישהו שמשלם וצריך לראות איך עושים את זה בצורה שגם נוכל להתקיים וגם לאפשר את החשיפה, אי אפשר את 'העוגה הזאתי לאכול מכל הקצוות שלה'.
יעל רון בן משה: אוקי, תודה רבה, בבקשה, אדר זהבי מ'צ'רלטון'.
אדר זהבי: שלום חברים, צוהריים טובים, אני מוכרח להודות שנכנסתי בכמה דקות איחור, אז להתכנסות ככה של הדברים, ממה ששמעתי אני מבין ככה שהטענות היו לגבי עניין המובייל, אז אני אתחיל ואומר שהכדורגל הישראלי הוא ההנגשה שלו היא הנגשה מאוד גבוהה, הוא נמצא בכל הפלטפורמות, הוא מגיע לכל האנשים, כל מי שרוצה יכול לראות את כל המשחקים, כולל הכדורגל הישראלי.
אדר זהבי: לגבי המובייל, המובייל גם היום מונגש, המשחק המרכזי ועוד שני משחקים, המשחקים ההפוכים הם מונגשים, הם נמצאים זמינים במובייל לכל מי שרוצה, במסגרת שידורי ערוץ הספורט, השידורים בתשלום כרגע הם לא מונגשים במובייל וזה מסיבות של הגברת פרטיות אפשרית, במקרה כזה תופעה ידועה, אין פה שום רצון לא לשים במובייל משחקים, יש בעיה אמיתית וקיימת שככול שאנחנו נשים משחקים במובייל, אנחנו נהיה חשופים לפירטיות מוגברת ברשת, מה שכמובן הנזק הוא נזק נגרר שלנו, של הכדורגל הישראלי, אז עם הרבה רצון ועם הרבה הבנה שהדברים האלה, אני מקווה שיום אחד אנחנו נתגבר על הבעיה הזאתי וזה יתאפשר.
אדר זהבי: היום הכדורגל הישראלי, המשחק המרכזי ועוד שני משחקים נמצאים שם מונגשים לציבור במדינת ישראל.
יעל רון בן משה: אדר, אני ראשית מודה לך שאתה איתנו ומתייחס בצורה עניינית לנושא, בכל זאת אני ברשותך רוצה להבין את העמדה, מהנתונים שהוצגו בפניי החסימה במובייל היא שמגבירה את הפירטיות, בסופו של דבר החיילים במוצב מוצאים את הדרך לראות את המשחק שהם רוצים, אתה אומר טענה אחרת, אז בוא רק תסבר את אוזני שאני אבין למה אתה מתכוון.
אדר זהבי: ראשית חיילים במוצב, או בכלל צה"ל באופן כללי מוזמן להיות איתנו בקשר ותינתן לו - - (שיבוש בקו) שהחיילים יוכלו לצפות בטלוויזיה - -
יעל רון בן משה: לא שומעים אותך טוב.
אדר זהבי: אני אומר לגבי צה"ל הייתי מגדיר את זה כ - (שיבוש בקו) לגבי צה"ל, בסיסים ובכלל צה"ל באופן כללי, ככול שהם רוצים להראות בבסיסים ערוצים, מוזמנים לפנות ואני בטוח שנמצא הסדר.
יעל רון בן משה: אוקי, אנחנו לא כל כך שומעים אותך טוב, אדר, סליחה, אבל הבנתי שכפנייה רשמית של צה"ל, אבל אתה לא מתייחס ללקוח הקצה, בסדר גמור, העמדה מקובלת, אני אתייחס בסיכום דבריי לנושא.
יעל רון בן משה: עומר לבנת מארגון "החלוץ", בבקשה.
עומר לבנת: אהלן, קודם כל באמת משמח שיש דיון כזה, דיון חשוב מאוד בעיניי.
עומר לבנת: אני מבחינתי חשוב לי להעיר שני דברים, אחד כמובן בנושא היותר מהותי שקצת דובר פה, שזה במובן של למי אפשר להביא את הספורט ומי יכול לראות אותו ואני חושב שהאמירה של ספורט זה לא יכול להיות דבר שהוא לעשירים בלבד, או לבעלי יכולות כלכליות בלבד, זה דבר שצריך לשבת טוב טוב בראשנו ובליבנו כשמקבלים החלטות כאלה דרמטיות, בטוח בנוסף אני מדבר על הספורט העממי, הרבה דיברו פה על כדורגל, אבל אני מדבר גם על הליגות הנמוכות, גם על ענפים נוספים וכמובן גם על נשים בספורט, אלה דברים שלא יודע, אני ביומיום עוסק בהם הרבה מאוד בלהנגיש את זה כמה שיותר, לא במובן של השידורים, אלא במובן של הפעילות לחברה ודבר כזה יכול למנוע וזה אני קצת אגע בנקודה השנייה, אנחנו כארגון בעצם יש אלפי ילדים שאנחנו עוסקים בספורט העממי, הלא מקצועני, לא תחרותי ויש אלפי ילדים וילדות שאנחנו מפעילים כל יום, כל שבוע ואני יודע שאם הספורט פחות יהיה מונגש, אם יהיה אותו בפחות ערוצים, אם יהיה צריך לשלם עליו יותר כסף ואני עושה פה איזשהו חיבור שאני בינתיים לא שמעתי אותו, אני חושב שגם אותם ילדים וילדות ובני נוער פחות יעשו את הפעילות הספורטיבית וזה דבר דרמטי, זאת אומרת זה לא רק מי יוכל לצפות, בסוף אחת המוטיבציות המרכזיות של ילדים, בני נוער ולעיתים גם צעירים ומבוגרים, לעסוק בספורט, ללכת למגרש, לפעול, לעשות, להיות בקבוצת ספורט, זה בעצם לראות בטלוויזיה הרבה מאוד שחקנים ושחקניות, לראות רגעים מרגשים - -
יעל רון בן משה: עומר, אנחנו דנו בזה במשך שעתיים בדיון הראשון, אז בוא תתכנס בבקשה לשורה התחתונה.
עומר לבנת: אז אני מבחינתי זה השורה התחתונה, אני שמח שעסקתם בזה גם, כמי שמנהל ארגון ספורט כזה, זה דבר שמאוד עלול לפגוע בהגעה של הילדים לפעילות ספורטיבית.
יעל רון בן משה: בהחלט, תודה.
יעל רון בן משה: אביאל קרמזיאן מארגון ה"יציע", אביאל אנחנו גם דיברנו לפני, אביאל הוא אחד מהיוזמים של הדיון ולכן אני מאפשרת לו זכות דיבור נוספת, שתי דקות אביאל ואנחנו מסכמים.
אביאל קרמזיאן: תודה רבה גברתי יושבת ראש הוועדה.
אביאל קרמזיאן: רציתי להתייחס כאן לטענות שהועלו הן מצד משרד התקשורת ומשרד חברת צ'רלטון ומנהלת הליגה, דבר ראשון כפי שציינו בדיון הקודם, לצערנו ההמלצות של 'וועדות פולקמן' לא כללו הנגשה כזו, ביקשנו התייחסות של המשרד, במידה והם מנהלים את העניין של זה במסגרת תיקוני חקיקה, אז ההליך לא ברור לנו, לא משתפים אותנו בו מלכתחילה ולא קיבלנו גם כלל התייחסות בנושא, כמו שהציבו כאן נציגים קודמים שהם פנו ללשכות השר וכו', גם אנחנו פנינו ולא זכינו למענה.
אביאל קרמזיאן: דבר נוסף המלצות בנוגע להוספה של שידורים, גם פראלימפי וגם נשים ושינוי באירועים מוכרזים, צפויים כרגע, בשימוע שמועצת הכבלים והלווין מיוני 2020, אנחנו נשמח להבין מה הצפי של זה לפתרון ולקבל החלטה שמה, מעבר לכך שאנחנו שומעים שהיישום של ההמלצות יקרו בלמעלה מעוד שנה, מה אנחנו עושים עד אז, איך אנחנו יכולים להתמודד עד אז, יכול להיות שיכנסו לתוקף בעוד מספר שנים ולא הצלחתי להבין את הבעיה הטכנית שהציג כאן מנכ"ל 'צ'רלטון', אם בחו"ל זה זמין וכל ערוץ אחר זמין ויש גם קיים הגנה ואני מניח שנציגי חברות התקשורת במידה ונמצאים כאן יוכלו לעדכן אותנו כיצד ערוצי ספורט אחרים כן מונגשים וכפי שהוצג כאן הפלטפורמות פתוחות והתכנים עלו בעבר גם באתרים שלהם, קצת תמוה בעיניי איזה הצדקות מסחריות יש לדבר כזה, בטח כשלא ביקשו על זה תוספת מחיר ופשוט לא נכנסו לעניינים באופן מפורט, הציגו כאן דברים בעלמה ובאוויר ולא נכנסו מה הצעדים והפעולות שהם נוקטים, אם זה הגופים הממשלתיים, אם זה גם חברת צ'רלטון לצורך העניין.
יעל רון בן משה: בסדר גמור, אביאל הנקודה ברורה, תודה רבה.
יעל רון בן משה: נציגת משרד התקשורת, את רוצה להתייחס?
ענבל אבנון: רק להגיד שאני מכירה שהפניות שהגיעו אלינו כן נענו על ידי מנכ"לית המשרד, בהמלצות וועדת פולקמן, כן מדובר על כך שהוועדה רואה חשיבות במציאת פתרון באמת למשחקים הבוא נקרא לזה היותר חברתיים ועל זה אנחנו שוקדים בימים אלה.
יעל רון בן משה: אוקי, בסדר גמור, תודה, אז סיימנו בעצם את השלמת סבב ההתייחסויות, אני מזכירה לכל מי שהצטרף שלא בתחילת הדיון שמדובר בדיון השלמה, בגלל תקלה טכנית שהייתה לנו בדיון הקודם ובעצם עכשיו סיימנו את סבב ההתייחסויות, שאני שמחה שנציגי משרד התקשורת ומשרד התרבות כבר בעצם דיווחו על פעולות שבוצעו מאז, ממשרד התרבות והספורט גם קיבלתי מענה מפורט מהשר, על הפגישות שהתקיימו מאז הדיון ב-14 בפברואר, גם עם נציגי משרד התקשורת ואני מניחה שמשרד התקשורת היה מעביר התייחסות דומה וזה בסדר גמור מבחינתי, הצוות הבין משרדי החל בעבודתו.